section_heading: Grant kao poratni general
paragraph_text: Međutim, kada je Johnson došao u sukob s ministrom rata Edwinom Stantonom, Grant se okrenuo republikancima i počeo podržavati njihov program Rekonstrukcije južnih država. Formalno je postao član stranke i u svibnju 1868. na republikanskoj konvenciji prihvatio kandidaturu za predsjednika. U studenom je relativno lako pobijedio demokratskog kandidata Horatija Seymoura.